שיחה:סמואל זאובר

message: לא ברור לי איזה ערך אנציקלופדי יש בשני המשפטים האלה ובהם פרטיו של כדורגלן ספציפי ששיחק לפני עשרות רבות של שנים בנבחרת רומניה. קלודיה - שיחה 15:21, 10 בספטמבר 2008 (IDT)
replies: text: מה זה משנה מתי הוא שיחק? עצם העובדה שהוא שיחק בנבחרת הלאומית שלו שהשתתפה במונדיאל מצביע על העובדה שהוא היה שחקן בולט בארצו.אינגסוק 15:32, 10 בספטמבר 2008 (IDT)
replies: text: :בעיני זה כן משנה, במיוחד לגבי שחקנים כמותו שהמידע אודותיהם מועט ביותר עקב השנים שחלפו. אפילו היה שחקן בולט, המידע אודותיו לא "מחזיק" ערך. מכל מקום, הנה הצעה: אולי להעביר את שני המשפטים לערך מכבי בוקורשט, שם ממילא יש כבר משפט אודותיו, ולהפוך את זה לדף הפניה? קלודיה - שיחה 15:35, 10 בספטמבר 2008 (IDT)
replies: text: :: לעובדה שהוא שיחק בנבחרת הלאומית אין שום קשר למועדון.אינגסוק 15:44, 10 בספטמבר 2008 (IDT)
replies: text: :::לגבי חשיבותו האנציקלופדית יש לציין שהוא השתתף במונדיאל הראשון וזה, לדעתי, מספיק, אך מעבר לכך הוא אחד מנציגי "יהדות השרירים", שלא זכתה לפרסום ראוי. לגבי גודל הערך, נכון הגודל הנוכחי מאכזב למדי, אולם כך היה גם עם דוד שוב  ולאחר מכן התווסף בהדרגה המידע הודותיו. כשיש חשיבות לערך, קיום מהווה בסיס עליו יוסיפו את פיסות המידע שלא היו בידי הכותב הראשון. המידע הודותיו קיים במקום כלשהו, במוחם ובמסמכיהם של בני משפחתו, בספרים שנכתבו על יהדות רומניה - הוא לא נגיש לי כעת, אך יום יבוא ומישהו, לא בהכרח מי הנוכחיים, יוסיף את המידע החסר. בברכה. ליש - שיחה 15:49, 10 בספטמבר 2008 (IDT)
replies: text: ::::העובדה ששחקן ישב על ספסל המחליפים במונדיאל אחד אינה עושה אותו בעיני אוטומטית חשוב מספיק לערך. אשמח מאד אם יכתב סוף סוף הערך יהדות השרירים, או תורחב ההתיחסות לנושא במקס נורדאו. כרגע אני חושבת שמדובר בפריט ביבליוגרפי בלתי חשוב, או מקסימום חשוב מספיק להפניה לערך על קבוצתו (ולא משנה לענין זה העובדה שהיה שחקן ספסל בנבחרת. אפשר לרשום זאת במשפט אודותיו בערך על הקבוצה. קלודיה - שיחה 18:02, 10 בספטמבר 2008 (IDT)
replies: text: ::::: גם שחקן במונדיאל כבר לא עובר? לאן נגיע? חגי אדלר • שיחה •  תבניות מידע בערכים מחכות לך! •  י"א באלול ה'תשס"ח • 03:10, 11 בספטמבר 2008 (IDT)
replies: text: ::::::תסביר לי בבקשה, רק כדי שאבין את העמדה, האם בעיניך שחקן שישב על ספסל נבחרת ארצות-הברית או מצרים במונדיאל בכדורגל לפני חמישים שנה זכאי לערך? למה? והאם אותו הכלל יחול על כל שחקן ששיחק בכל אליפות עולם בכל ענף ספורט בשנה כלשהי? עכשיו תורי לשאול: "לאן נגיע?" קלודיה - שיחה 08:22, 11 בספטמבר 2008 (IDT)
אני מציע כלל: ברגע שבדיון חשיבות דף השיחה מגיע לאורך כפול מאשר הערך, הערך יימחק. אם הערך חשוב בעיניכם, ספרו זאת בגוף הערך, ולא בדף השיחה. דוד שי - שיחה 08:50, 11 בספטמבר 2008 (IDT)

text: עם הכלל אני מסכים. החשיבות כבר עכשיו כתובה בגוף הערך - שחקן נבחרת לאומית במונדיאל. חגי אדלר • שיחה •  תבניות מידע בערכים מחכות לך! •  י"ב באלול ה'תשס"ח • 20:09, 11 בספטמבר 2008 (IDT)
replies: text: ::זאת לא הבהרת חשיבות אלא ציון עובדה. עד כה לא נכתבה כאן הנמקה לחשיבות למרות ששני ויקיפדים פרט לכותב הערך חושבים שיש לקצרמר הזה חשיבות. מציע להעביר את הערך למרחב המשתמש של ליש, בתקווה שחגי, ליש ואינגסוק יצליחו להרחיב אותו כך שייראה כערך. אריאל - שיחה 12:49, 17 בספטמבר 2008 (IDT)
replies: text: ::: קרא שוב את ההערה שלי בבקשה, מדובר בשחקן כדורגל ששיחק בנבחרת הלאומית של ארצו וככזה הוא יכול להיחשב כאחד המובילים בתחום וכתוצאה מזה מגיע לו ערך.אינגסוק 13:04, 17 בספטמבר 2008 (IDT)
replies: text: ::::יכול להחשב ויכול לא להחשב. אין כלל חד-משמעי שכל אחד מאלפי השחקנים ששיחק בנבחרת הלאומית של ארצו זכאי לערך. תוכן הערך צריך להצדיק את החשיבות אריאל - שיחה 13:06, 17 בספטמבר 2008 (IDT)
replies: text: ::::: נו באמת... הרי מדובר בכדורגלן ולכן צריך לבחון את מידת הצלחתו בתחום הכדורגל, ואחד הפרמטרים לכך הוא האם הוא זומן לנבחרת הלאומית ומכיוון שהוא כן זומן ומדובר בנבחרת שהעפילה למונדיאל (טורניר הכדורגל הגדול בעולם) אנו מגיעים למסקנה שלא מדובר בשחקן קיקיוני וזניח.אינגסוק 13:11, 17 בספטמבר 2008 (IDT)
replies: text: :::::: נו באמת... מה הקשר בין זימון לנבחרת ובין ערך? אדם מתפרנס אחד מתפרנס מהעובדה שהוא מורה בבית ספר יסודי נחשב ועושה זאת לא רע, אדם שני מתפרנס מזה שהוא רופא והצליח לעמוד בבחינות להיות רופא מומחה ואדם אחר מתפרנס מריצה אחרי כדור ובעיטה בו, עושה את זה לא רע כמו שני האחרים וזכאי לערך בדיוק כמותם וכמו האינסטלטור שפתח השבוע סתימה בביוב לידנו. אריאל - שיחה 14:25, 17 בספטמבר 2008 (IDT)
replies: text: ::::::: ובכן בדיוק כמו שיש לנו ערכים על רופאים ומחנכים בולטים כך יש לנו ערכים על כדורגלנים בולטים, שאחד הפרמטרים לכך הוא הזימון לנבחרת הלאומית. אם לעובדה שהוא שיחק בנבחרת הלאומית אין חשיבות מה לדעתך ילמד על כך שהוא זכאי לערך?אינגסוק 14:36, 17 בספטמבר 2008 (IDT)
replies: text: ::::::::זה בדיוק, שאין לנו. אין לנו ערכים על כל או חלק ממנהלי המחלקות בבתי החולים, לא בארץ ולא בחו"ל, אין לנו ערכים על כל או חלק ממנהלי בתי הספר בישראל ובעולם. כשניסו להוסיף ערכים כאלו - הם נמחקו בצורה כזו או אחרת ואין לנו ערכים על אינסטלטורים בולטים בתחומם. 14:39, 17 בספטמבר 2008 (IDT)
replies: text: ::::::::: זה לא נכון. אבל עזוב את זה, עדיין לא ענית על שאליתי, אם שחקנים ששיחקו בנבחרת הלאומית לא זכאים לערך, אז מי כן ובאילו פרמטרים יש להשתמש?אינגסוק 14:56, 17 בספטמבר 2008 (IDT)
replies: text: :::::::::אנסה להשיב לך. בעיני, יש וצריך להיות הבדל בויקיפדיה העברית בין ספורטאים ישראלים וזרים. בעוד שכל ספורטאי ישראלי בולט, ולענין זה קריטריון ההשתתפות בנבחרת הלאומית הוא משמעותי (אם כי אני לא בטוחה שחשוב לכתוב על כל שחקן שכמעט לא שיחק בנבחרת, אלא רק ישב על הספסל) הרי שלגבי ספורטאים זרים חושבת שהרף הנדרש הוא גבוה יותר. יש כמה מאות נבחרות לאומיות בעולם, וסה"כ שחקו בכל אחת מהן עשרות רבות של אלפי שחקנים, וזה רק בכדורגל, ואם תוסיפו ענפי ספורט נוספים, נגיע למיליונים. לא חשוב בכלל שיהיו לנו ערכים על כל אלה. צריך שנסתפק (במיוחד לגבי שחקני עבר, שלגביהם אין עוד "פוטנציאל" להתקדמות) ברק כאלה שהיו באמת בולטים בנבחרתם, למשל שחקו בה ברציפות בהרכב הראשון במשך מספר שנים, הבקיעו שערים רבים, וכולי. קלודיה - שיחה 14:58, 17 בספטמבר 2008 (IDT)
replies: text: ::::::::::אני מסכים עם קלאודיה שיש וצריך להיות הבדל בין ספורטאים ישראלים וזרים וזאת משום שמרבית קוראי העברית, הקהל שלנו, הם ישראלים, אך על אותו בסיס צריך להיות הבדל בין ספורטאים יהודים וכאלה שאינם יהודים, כי מרבית קוראי העברית, הקהל שלנו, הם יהודים - זאובר יהודי. ועוד משהו, ההבדל לא צריך להיות בחשיבות שלהם, שחקן נבחרת לאומית של רומניה חשוב מבחינה אנציקלופדית, כמו שחקן נבחרת לאומית של ישראל או של זמביה, אבל מהבחינה המעשית, כותבי הערכים בוויקיפדיה העברית יכתבו בראש וראשונה על שחקנים ישראלים ושחקנים יהודים ורק בעדיפות נמוכה יותר על שחקני זמביה. ומילה גם אריאל שכתב על הדרך בה התפרנס זאובר - אריאל, זאובר היה שחקן חובב בתקופה בה הכדורגלנים לא קיבלו משכורת ושחקו למען סמל המועדון והדגל הלאוני. היום זה קצת אחרת... בברכה. ליש - שיחה 15:12, 17 בספטמבר 2008 (IDT)
replies: text: :::::::::::דוגמה במספרים ונעגל למטה: יש כ-200 נבחרות בעולם מדי שנה משחקים בכל נבחרת בערך 5 שחקנים חדשים (וזה בהגזמה מטה) עברו 77 שנים מאז שזאובר שיחק. מאז שיחקו 77000 שחקנים בנבחרות, לכולם מגיע ערך? אגב לפי הערך זאובר ישב על הספסל במונדיאל ושיחק בשני משחקים בטורניר משני. גיל כ. (שיחה)  • 20:05, 17/09/08
replies: text: ::::::::::::לדעתי כל כדורגלן ששיחק בנבחרת לאומית ראוי לערך אנציקלופדי, לא פחות מכל משורר שפרסם שני קבצי שירים - אתה יודע כמה משוררים כאלה יש? כדורגלנים ששחקו בנבחרות לאומיות זכו לחשיפה הרבה יותר גדולה ממרבית המשוררים שהצליחו לפרסם שני קבצי שירים או מהזמרים שהוציאו תקליטור ואפילו יותר מפרופסורים אוניברסיטאים שפרסמו כמה מחקרים - אתה יודע כמה פרופסורים כאלה יש? אני חושב שיש כמות גדולה יותר של פרופסורים ושל זמרים מאשר של כדורגלנים. אני יודע שיש תופעה של סנוביות אינטלקטואלית הנוהגת לזלזל בספורטאים ובמיוחד בכדורגלנים ואינני אומר שהמתדיינים כאן נגועים בה, אך התופעה קיימת וקשה לאנשים, שאינם חובבי ספורט ככלל וכדורגל בפרט, לדון באוביאקטיביות בחשיבותם של כדורגלנים. בברכה. ליש - שיחה 20:50, 17 בספטמבר 2008 (IDT)
replies: text: :::::::::::::בתור חובב ספורט לא אינטלקטואל אני בעד שחקנים ששיחקו בנבחרת, אבל לא שני משחקים בטורניר משני, אלא לפחות 10 משחקים בטורנירים בינלאומיים רישמיים, ולא על הספסל. גיל כ. (שיחה)  • 21:00, 17/09/08

message: נאלצתי לשחזר את התוספת האחרונה של ליש, כיוון שבערך המכביה השנייה רשום כי לא נערך טורניר כדורגל (אם כי ייתכן והניסוח משובש מעט ולא הבנתי אותו היטב), אך גם כי באתר המכבייה לא מוזכרת השתתפות של רומניה או טורניר כדורגל. אני לא יכול לקרוא רומנית, אך לדעתי אי אפשר להכניס את המידע הזה עד להבהרת המצב. ברוקס • שיחה • המורשת העולמית. פשוט עולמית! 10:13, 19 בספטמבר 2008 (IDT)
replies: text: זה שאתה לא יודע לקרוא רומנית אינו פוגם באיכות המקור שהבאתי. אם אינך מאמין לי שזה כתוב במקור, פנה לדובר רומנית אחר (יש כמה) כדי שיבדוק אותו ובינתיים, כל עוד לא הוכרזתי רשמתי כשקרן, אבקשך להחזיר את הקטע על המכביה. בברכה. ליש - שיחה 11:41, 19 בספטמבר 2008 (IDT)
replies: text: :למרות שאני מבין רק כמה מילים ברומנית אפשר להבין מהאתר שהקבוצה השתתפה, בנוסף בערך המכביה השנייה מצויין שלא נערכוכ טורנירי כדורסל וכדוריד, לא נאמר שום דבר על הכדורגל. גיל כ. (שיחה)  • 12:36, 19/09/08
replies: text: ::תודה ששחזרת. בברכה. ליש - שיחה 13:58, 19 בספטמבר 2008 (IDT)
thread_title: מכביה

message: הערך מכיל פרטים מעטים על פעילותו של זאובר ככדורגלן, ותו לא. הערך בולט בדלותו: מה גרם למותו של זאובר בגיל 55? מה עשה בחייו מלבד לשחק כדורגל (לפחות ב-20 שנותיו האחרונות)? היכן נולד? היכן נפטר? האם יש ידיעה על מקור כלשהו, בספרייה נידחת, שאם נגיע אליו נמצא מידע נוסף? דוד שי - שיחה 16:43, 19 בספטמבר 2008 (IDT)
replies: text: לו הפרטים היו בידי, הייתי מוסיף אותם. אין ספק שחלק מפרטים אלה רשומים בספרים כלשהם על התקופה ובמהלך הזמן ימצאו את דרכם אל הערך הזה, אך לא ברגע זה. בברכה. ליש - שיחה 16:59, 19 בספטמבר 2008 (IDT)
thread_title:  ערך דל ביותר 

message: שלום לך משתמש:Porat r,
replies: text: בהמשך לדברים בדף שיחתך, הכתיבה בוויקיפדיה מתבססת על מקורות הניתנים לבדיקה. לצורך כך אני מבקש שתפרטי מהי בדיוק קרבתך לזאובר (בת של בתו או של בנו ומה שמות בני המשפחה המקשרים). יעזור אם תוכלי להציג מסמכים כלשהם, תעודת לידה שלו, תעודת עולה, משהו רשמי או לפחות פרסומים באמצעי תקשורת מוכרים. הפרטים הנוכחיים, שאת מערערת עליהם, מתבססים הפרסומים רשמיים וכדי לשנותם אנו זקוקים לאסמכתאות דומות לפחות. בברכה. ליש - שיחה 19:35, 8 באוקטובר 2017 (IDT)
thread_title:  פרטים שהובאו על ידי הנכדה